Standardvedtægt for kommunale lægelaug (PLO-K)

- som vedtaget af PLO’ repræsentantskab den 9. april 2011 (senest konsekvens tilrettet efter repræsentantskabsmøde d. 26. november 2022)

# § 1 Lægelaugets formål

Lægelauget har til formål at repræsentere de praktiserende læger i X-kommune i det kommunalt lægelige samarbejde, herunder stille repræsentanter til det kommunalt lægelige udvalg nedsat i henhold til overenskomst om almen praksis.

Til det kommunal lægelige udvalg udpeger lægelauget de lægelige medlemmer, som således er talsmænd for kommunens læger.

Lægelauget kan ikke forpligte de praktiserende læger i kommunen. Lægelaugene er forpligtet til løbende at inddrage PLO-R ved udarbejdelse af udkast til lokale aftaler, der forpligter de praktiserende læger i kommunen. Aftalerne skal endeligt forhandles af PLO-R, der er aftalepart.

Foreningen danner rammen omkring samarbejdet mellem de lokale læger.

# § 2 Medlemskreds

Alle medlemmer af PLO med praksisadresse og ydernummer i kommunen samt medlemmer af PLO, der er ansat i stedet for kompagnon samt ekstra ansat læge jfr. bestemmelser herom i overenskomst om almen praksis, er fødte medlemmer af lægelauget.

# § 3 Kontingent

Der betales et årligt kontingent til brug for dækning af udgifter til drift af lægelauget, hvis størrelse fastlægges på den ordinære generalforsamling.

# § 4 Generalforsamling

Generalforsamlingen er foreningens højeste myndighed og består af foreningens medlemmer.

Ordinær generalforsamling

 afholdes i januar-februar. Der indkaldes elektronisk eller skriftligt med mindst 2 ugers varsel med angivelse af dagsorden.

Ekstraordinær generalforsamling afholdes, når et flertal af bestyrelsen eller mindst 20 % af medlemmerne skriftligt med formuleret dagsordensforslag har fremsat krav herom. Indkaldelse skal finde sted senest 14 dage efter begæring er ønsket og den ekstraordinære generalforsamling skal afholdes senest 14 dage herefter.

På Generalforsamling i Lægelauget kan som observatører deltage uddannelseslæger i almen praksis samt medlemmer af PLO-R.

# § 5 Dagsorden for generalforsamling

Dagsorden for den ordinære generalforsamling skal indeholde følgende punkter: 1: Valg af dirigent og referent

2: Bestyrelsens beretning om foreningens virksomhed i det forløbne år 3: Godkendelse af regnskab

4: Fastlæggelse af medlemskontingent 5: Indkomne forslag

6: Valg til bestyrelsen (hvert 2. år) 7: Valg af lægelige revisorer

8: drøftelse af det kommende års aktiviteter 9: Evt.

Forslag fra medlemmerne, der ønskes behandlet på generalforsamlingen skal være bestyrelsen i hænde senest 14 dage før generalforsamlingen.

# § 6 Ledelse og stemmeafgivning ved generalforsamling

Generalforsamlingen ledes af dirigenten.

Stk. 2 Et Stemmeberettiget medlem kan ikke bruge sin stemme i mere end et PLO-K. Et stemmeberettiget medlem med kapaciteter i flere kommuner kan således kun bruge sin stemme i det PLO-K, hvor medlemmet selv har sin hovedbeskæftigelse.

# § 7 Bestyrelsen

Bestyrelsen består af minimum 2 medlemmer, der vælges af generalforsamlingen.

Bestyrelsens medlemmer vælges for 2 år af gangen. Ved den stiftende generalforsamling i 2012 dog således, at bestyrelsen vælges for 3 år.

Generalforsamlingen kan vælge at udpege en suppleant, der indtræder i bestyrelsen, hvis et medlem heraf udtræder i valgperioden.

Medlemmer af PLO er ikke valgbare i den kommune, hvor de er praksiskonsulenter.

Hvis et bestyrelsesmedlem udtræder inden udløbet af sin valgperiode, kan bestyrelsen vælge at arbejde i undertal eller foretage supplerende nyvalg. Bestyrelsen skal dog altid mindst bestå af 2 medlemmer. Valget gælder indtil det næste ordinære valg og finder sted på samme måde som ordinært valg til bestyrelsen.

Ved stemmelighed er formandens stemme afgørende.

Bestyrelsen konstituerer sig efter valget med en formand og en næstformand. Formanden for PLO- K er født medlem af KLU.

Bestyrelsens medlemmer kan genvælges. Umiddelbart genvalg af formand kan finde sted to gange. Funktionstid for bestyrelsen begynder 1. marts det år valget har fundet sted.

Medlemmer af PLO-R kan deltage i bestyrelsens møder.

Bestyrelsen kan af medlemsskaren ad hoc udpege medlemmer til varetagelse af afgrænsede opgaver.

# § 8 Regnskab

Regnskab revideres af to lægelige revisorer og godkendes på den ordinære generalforsamling. Bestyrelsesmedlemmer i lægelaug er ikke valgbare til hvervet som lægelig revisor.

# § 9 Hæftelse

Alene lægelauget hæfter for lægelaugets forpligtelser.

# § 10 Tegningsregel

Lægelauget tegnes af bestyrelsesformanden sammen med et bestyrelsesmedlem.

# § 11 Opløsning af lægelauget

Lægelauget kan alene opløses af PLO’s repræsentantskab. Træffes beslutning herom tilfalder formuen lægelaugets medlemmer, efter PLO’s nærmere bestemmelse herom.

# § 12 Vedtægtsændringer

Standardvedtægterne kan alene ændres af PLO’s repræsentantskab.

En eventuel supplerende bestemmelse til standardvedtægterne kan vedtages på en Generalforsamling, såfremt den ikke er i strid med standardvedtægterne og vedtages af 2/3 af de fremmmødte medlemmer.

**Ovenstående standardvedtægters § 1-12 er efter beslutning på Generalforsamling i lægelauget suppleret med nedenstående bestemmelser:**